Baybay Lazarev

Ti Baybay Lazarev ket ti naisingasing idi a nagan ti pingir a baybay iti Akin-abagatan a Taaw. Daytoy ket mabeddenganto babaen dagiti dua a naisingasing manipud iti burador ti Gunglo ti Internasional a Hidrograpiko idi 2002 (IHO), ti Baybay Ari Haakon VII iti laud ken ti Baybay Riiser-Larsen iti daya, wenno iti pagbaetan ti Kangrunaan a Meridiano iti  0°0' ken 14°E.  Daytoy ket gumay-atto iti kalawa iti sumurok a 929,000 km².

Ti Baybay Lazarev ket nanaganan idi 1962 babaen ti Ekspedision ti Antartiko ti Sobiet a kas pammadayaw kenni Ruso almiral Mikhail Lazarev (1788–1851), nga isu ti nakaduktal ti nangruna a daga ti Antartika nga agraman ni Fabian Gottlieb von Bellingshausen idi 1820. Ti 2002 a burador ti IHO ket saan nga inaprobaran idi babaen ti IHO (wenno iti ania man a gunglo), ken ti 1953 a dokumento ti IHO (a saan nga aglaon iti daytoy a nagan) ket agdama nga agtultuloy nga isu ti maus-usar.  Dagiti mangidaulo a turay ti heograpia ken dagiti atlas ket saanda nga agus-usar iti daytoy a nagan, a mairaman ti maika-10 nga edision ti World Atlas ti 2014 manipud iti National Geographic Society ti Estados Unidos ken ti maika-12 nga edision ti Britaniko nga Times Atlas of the World ti 2014. Ngem agus-usar dagiti mapa ti estado ti Sobiet ken Rusia.

Ti kaaduan a kaadalem dagiti danum ditoy ket 3000 a metmetro, ken ti kaadalem ket labsanna iti 4500 a metmetro. Daytoy ket gumay-at iti kalawa iti sumurok a 929,000 km².

Ti abagatan ti Baybay Lazarev ket mabirukan ti Aplaya Prinsesa Astrid iti Daga Reina Maud.

Dagiti nagibasaran 

Dagiti baybay ti Akin-abagatan a Taaw
Rehion ti Antartiko